கேள்வி: மனோகரா ஆறு பற்றி நீங்கள் என்ன அறிந்துள்ளீர்கள்?
பதில்: மனோகரா ஆறு (''Manohara River'') என்பது நேபாள நாட்டில் பாயும் பாக்மதி ஆறு துணை ஆறாகும். காட்மாண்டு பள்ளத்தாக்கின் வடகிழக்கு பகுதியில் உற்பத்தியாகி அனுமந்தே ஆற்றுடன் இது கலக்கிறது. இறுதியாக சங்கமுலில் பாகமதி ஆற்றுடன் இணைகிறது. மனோகரா ஆற்றின் வெள்ளப்பெருக்கு பல சந்தர்ப்பங்களில் குடியிருப்பாளர்களை பாதித்துள்ளது. மனோகரா ஆறு வடகிழக்கிலிருந்து தென்மேற்கு வரை 28 கி.மீ நீளமும் 83 சதுர கி.மீ பரப்பளவும் கொண்டுள்ளது. குறுகலாகவும் நேராகவும் மேல்நோக்கி ஓடி பின்னர் அகலமாகவும் கீழ்நோக்கியும் வளைந்து செல்கிறது. வடக்கு மற்றும் கிழக்கு நீர்ப்பிடிப்புப் பகுதிகள் உருமாறிய பாறைகள், கிராணைட்டு மற்றும் பிற கடினமான பாறைகளால் ஆகியுள்ளன. இதனால் சிறந்த வடிகால், அதிக நிவாரணம் மற்றும் அடிக்கடி வடிகால் ஆகிய வசதிகளைக் கொண்டுள்ளன. இதற்கு நேர்மாறாக, மென்மையான ஆற்று-ஏரிப் படிவுகளால் ஆன மேற்கு நீர்ப்பிடிப்புப் பகுதி, கரடுமுரடான வடிகால், குறைந்த நிவாரணம் மற்றும் குறைவான வடிகால் வசதியைக் கொண்டுள்ளது.